**ปัจจัยที่มีอิทธิพลต่อการเลือกรับฟังวิทยุผ่านระบบออนไลน์**

**สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรี**

**Factors that influence online radio selection Bangkok Thonburi University Radio Station of Bangkok Thonburi University students**

ผู้ช่วยศาสตราจารย์ ดร.พนม วรรณศิริ[[1]](#footnote-1)

**บทคัดย่อ**

สถานีวิทยุมหาวิทยาลัยกรุงเทพธนบุรี ได้ออกอากาศทางคลื่นวิทยุปกติยังมีการออกอากาศด้วยระบบออนไลน์ ในระบบเวปไซต์ของมหาวิทยาลัยกรุงเทพธนบุรี ซึ่งถือว่าเป็นช่วงเปลี่ยนผ่านจากวิทยุกระจายเสียงแบบออกอากาศผ่านคลื่นความถี่ไปสู่การออกอากาศด้วยระบบอินเตอร์เน็ต โดยปัจจัยที่มีอิทธิพลต่อการเลือกรับฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรีที่ผู้ศึกษาต้องการพัฒนาและปรับปรุง รายการวิทยุออนไลน์ ของสถานีวิทยุมหาวิทยาลัยกรุงเทพธนบุรี

วัตถุประสงค์ของการวิจัย เพื่อศึกษาถึงปัจจัยต่าง ๆ อิทธิผลต่อการรับเลือกฟังรายการวิทยุผ่านระบบออนไลน์ แนวทางในการใช้รายการวิทยุผ่านระบบออนไลน์ในการรับเลือกฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรีโดยผ่านระบบอินเตอร์เน็ต ประโยชน์ต่อการศึกษาด้านนิเทศศาสตร์ การวิจัยครั้งนี้เป็นการวิจัยเชิงปริมาณ ใช้รูปแบบการสำรวจข้อมูล

ผลการศึกษาวิจัยครั้งนี้สรุปได้จากผลการวิจัย ปัจจัยที่ส่งผลต่อพฤติกรรมการเลือกรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี มาจากทางสื่อออนไลน์ เช่น Facebook, และสื่อออนไลน์ของมหาวิทยาลัยกรุงเทพธนบุรีเป็นส่วนใหญ่ ปัจจัยระยะเวลาของการออกอากาศของรายการและการมีส่วนร่วมของผู้ชมรายการ ความสะดวกสบายที่ได้ ความสามารถในการค้นหาเนื้อหารายการได้ง่าย ปัจจัยความใกล้ชิดของผู้ชมรายการ รูปแบบรายการที่ง่าย ปัจจัยระยะเวลาการออกอากาศซ้ำของรายการวิทยุออนไลน์ ปัจจัยทางด้านความสะดวกสบายที่สามารถฟังรายการวิทยุออนไลน์ สถานีวิทยุมหาวิทยาลัยกรุงเทพธนบุรีได้ในพื้นที่ของมหาวิทยาลัยเพียงเชื่อมต่อระบบไวไฟของมหาวิทยาลัย

**คำสำคัญ :** วิทยุผ่านระบบออนไลน์, ปัจจัยที่มีอิทธิพลต่อการเลือกรับฟัง

**ABSTRACT**

Bangkok Thonburi University Radio Station Broadcasted on regular radio waves, also broadcasted online In the website of Bangkok Thonburi University Which is considered as the transition from radio broadcasting via spectrum to internet broadcasting The factors that influence the selection of online radio programs, Bangkok Thonburi University radio station Of Bangkok Thonburi University students that the students want to develop and improve Online radio programs Of Bangkok Thonburi University radio station

Research objectives To study various factors influencing the selection of online radio programs Guidelines for using online radio programs for listening to online radio programs, Bangkok Thonburi University radio station Of Bangkok Thonburi University students via the internet Benefits for communication arts education This research is quantitative research. Use data survey forms

The results of this study are summarized from the research results. Factors affecting the behavior of choosing to watch online radio programs Bangkok Thonburi University Radio Station Comes from online media such as Facebook, and most of Bangkok Thonburi online media The duration of the program and the audience participation of the program Convenience that has been The ability to search for program content easily The proximity factor of the program viewers Easy list format The factors of the repeat broadcasting of online radio programs The convenience factor that can listen to online radio programs Bangkok Thonburi University radio station is in the university area. Just connect to the university's wifi system.

**Keywords:** Online radio, factors that influence the choice of listening

**บทนำ**

ในโลกที่แวดวงสื่อสารมวลชนมีการเปลี่ยนแปลงทางเทคโนโลกยี การล้มหายตายจากของสื่อดั้งเดิมไปจนถึงการเข้ามาแทนที่ของสื่อใหม่ (Media Disruption) บริบทของความเป็นสื่อมวลชนที่มีผู้ชมเป็นจำนวนมาก เป็นทั้งอุตสาหกรรมขนาดใหญ่และมีกระบวนการผลิตเป็นระบบอุตสาหกรรม ได้เปลี่ยนแปลงไป

สื่อดั้งเดิม (Traditional Media) เช่น หนังสือพิมพ์ โทรทัศน์ และวิทยุ ผู้คนต่างมรพฤติกรรมการบริโภคสื่อที่เปลี่ยนไป หันกลับมานิยม สื่อใหม่ (New Media) โดยเฉพาะสื่อออนไลน์ ทั้งนี้ ปรากฏการณ์ดังกล่าวส่งผลกระทบต่อองค์กรสื่อโดยตรงทั้งในด้านรายได้ ทั้งยังทำให้องค์กรสื่อต้องปรับตัวและแก้ปัญหาดังกล่าวด้วยเทคโนโลยี อย่างไรก็ตามด้วยความเป็นสังคมข่าวสาร กระแสของการพัฒนาสังคมและวัฒนธรรมเปลี่ยนแปลงไปมาก สื่อมวลชนที่แม้จะเปลี่ยนแปลงไปมากแค่ไหน สื่อมวลชนยังคงมีบทบาทเป็นเครื่องมือทางวัฒนาธรรมและสังคม ที่เพิ่มบทบาทความสำคัญมากยิ่งขึ้น

การเปลี่ยนแปลงแนวทางการพัฒนาทางสังคมและวัฒนธรรม ทำให้เกิดช่องทางการสื่อสารที่หลากหลายและมีรูปแบบใหม่ **วิทยุออนไลน์** เป็นอีกหนึ่งการปรับตัวของสื่อวิทยุแบบดั้งเดิมมาเป็นวิทยุในรูปแบบใหม่ ในอดีตวิทยุกระจายเสียงเสียง ใช้เทคโนโลยีการออกอากาศด้วยระบบอนาล็อก ต้องปรับตัวมาเป็นการส่งด้วยระบบดิจิตอล ข้อมูลเนื้อหาต่าง ๆ สามารถผลิตเก็บบันทึกไว้ รวมไปถึงผ่านกันได้โดยใช้คอมพิวเตอร์ รูปแบบในการการผลิตสื่อวิทยุกระจายเสียงเกิดการเปลี่ยนแปลง ด้วยความก้าวหน้าทางเทคโนโลยีเหล่านี้ทำให้เกิดสื่อ วิทยุออนไลน์ ซึ่งนอกจากจะได้ยินเสียงยังสามารถเห็นภาพของผู้จัดรายการได้บนเว็บไซต์ผ่านระบบสตรีมมิ่งบนเครือข่ายอินเตอร์เน็ตทั้งในระใกล้และระยะไกล การแพร่กระจายสัญญาณเสียงผ่านระบบอินเทอร์เน็ต โดยสามารถจัดผังรายการได้เองตามที่ต้องการ การจัดตั้งสถานีวิทยุจัดรายการออนไลน์สามสรถทำได้ง่ายขึ้น

คุณสมบัติที่สำคัญของสื่อวิทยุกระจายเสียง คือ เป็นสื่อที่เข้าถึงประชาชนได้ง่ายและใกล้ชิดในอดีตมีบทบาทอย่างมากในอดีตทั้งในแง่ สังคม เศรษฐกิจ การเมือง การให้สาระความบันเทิงทางด้านเสียงเพลง ข้อมูล ข่าวสาร สามารถเปิดรับฟังได้ทุกสถานที่ ทุกช่วงเวลาที่เหมาะกับการใช้ชีวิตของแต่ละบุคคล

รายการวิทยุถือว่า เป็นส่วนหนึ่งของการพัฒนา เป็นส่วนหนึ่งของ เศรษฐกิจสร้างสรรค์ สามารถนำมาประยุกต์เป็นเครื่องมือในการพัฒนาประเทศ คณะนิเทศศาสตร์ มหาวิทยาลัยกรุงเทพธนบุรี ซึ่งมีหน้าที่ผลิตบัณฑิตและพัฒนาทรัพยากรบุคคล และได้มีการจัดตั้งสถานีวิทยุมหาวิทยาลัยกรุงเทพธนบุรี ย่านความถี่ 93.25 MHz จัดเป็นสื่อวิทยุกระจายเสียง ประเภทวิทยุกระจายเสียงชุมชน (Community Radio) ที่มีจุดมุ่งหมายเพื่อตอบสนองความต้องการของชุมชน และมีการจัดทำรายวิชาที่เกี่ยวกับวิชาทางด้านสื่อวิทยุ

อย่างไรก็ตามปัจจุบันนอกจากสถานีวิทยุมหาวิทยาลัยกรุงเทพธนบุรี จะออกอากาศทางคลื่นวิทยุปกติยังมีการออกอากาศด้วยระบบออนไลน์ ในระบบเวปไซต์ของมหาวิทยาลัยกรุงเทพธนบุรี ซึ่งถือว่าเป็นช่วงเปลี่ยนผ่านจากวิทยุกระจายเสียงแบบออกอากาศผ่านคลื่นความถี่ไปสู่การออกอากาศด้วยระบบอินเตอร์เน็ตจึงเป็นที่มาของงานศึกษา ปัจจัยที่มีอิทธิพลต่อการเลือกรับฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรีที่ผู้ศึกษาต้องการพัฒนาและปรับปรุง รายการวิทยุออนไลน์ ของสถานีวิทยุมหาวิทยาลัยกรุงเทพธนบุรี โดยนักศึกษามหาวิทยาลัยกรุงเทพธนบุรี สามารถเป็นต้นแบบและเป็นแนวทางในการศึกษาค้นคว้าทางด้านรายการวิทยุออนไลน์ให้เหมาะสมกับเทคโนโลยีปัจจุบันต่อไป

**วัตถุประสงค์ของการวิจัย**

บทความนี้เป็นส่วนหนึ่งของงานวิจัยเรื่อง ปัจจัยที่มีอิทธิพลต่อการเลือกรับฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี โดยมีวัตถุประสงค์หลัก 6 ข้อ

1. เพื่อศึกษาถึงปัจจัยต่าง ๆ ในการรับเลือกฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรีโดยผ่านระบบอินเตอร์เน็ต
2. เพื่อศึกษาอิทธิผลต่อการรับเลือกฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี ของนักศึกษามหาวิทยาลัยกรุงเทพธนบุรีโดยผ่านระบบอินเตอร์เน็ต
3. เพื่อศึกษาแนวทางในการใช้รายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรีเพื่อพัฒนาด้านการศึกษา การรับรู้ข้อมูลข่าวสาร ของนักศึกษามหาวิทยาลัยกรุงเทพธนบุรี
4. เพื่อจะเป็นประโยชน์ต่อการศึกษาด้านนิเทศศาสตร์ เช่น การฝึกฝนด้านการจัดการงานวิทยุออนไลน์ ของนักศึกษามหาวิทยาลัยกรุงเทพธนบุรี

วิธีวิจัย

การวิจัยครั้งนี้เป็นการวิจัยเชิงปริมาณ ใช้รูปแบบการสำรวจข้อมูล โดยใช้แบบสอบถาม (questionnaire) ซึ่งมีคำถามแบบปลายเปิด (open end) และคำถามแบบปลายปิด (close end) และใช้วิธีสัมภาษณ์แบบเผชิญหน้า (fact to face) การสัมภาษณ์ใช้วิธีสุ่มตัวอย่างแบบ face to face Interview และ depth interview รวมไปถึงการศึกษารูปแบบเทคโนโลยีในการจัดการวิทยุอินเตอร์เน็ต

ประชากรที่ใช้ศึกษาเป็นนักศึกษาผู้ที่ฟังสถานีวิทยุ มหาวิทยาลัยกรุงเทพธนบุรีในรูปแบบออนไลน์ ซึ่งตั้งอยู่ตึกนิเทศศาสตร์ มหาวิทยาลัยกรุงเทพธนบุรี กรุงเทพมหานคร จำนวน 400 คน กลุ่มนักศึกษาในทุกชั้นปี ทั้งในคณะนิเทศศาสตร์ 200 คนและนักศึกษาต่างคณะอีก 200 คน ทั้งสองกลุ่มมีอายุตั้งแต่ 17 ปี – 26 ปี ใช้ระยะเวลาศึกษาตั้งแต่เดือน พฤศจิกายน 2562 – กุมภาพันธ์ 2563 รวมเวลา 4 เดือน

การตรวจสอบข้อมูลแบบสอบถามนี้ได้มีการทดสอบ (pre-test) ข้อความที่ใช้ในการวัด มีความเข้าใจตรงกันระหว่างผู้ถูกสัมภาษณ์กับผู้สัมภาษณ์ ตามประเด็นและวัตถุประสงค์ของผู้ศึกษา ทั้งในด้านความถูกต้อง (validity) และความน่าเชื่อถือ (reliability) การหาความเชื่อมั่นของแบบสอบถามเพื่อแก้ไขปรับปรุงก่อนเก็บข้อมูลในสนามจริง โดยหาค่าสัมประสิทธิ์ของความเชื่อมั่นด้วยเทคนิควิเคราะห์ค่าความแปรปรวน (analysis of variance) ทั้งนี้ได้มีการตั้งสมมุติฐานการวิจัยไว้เพื่อเป็นแนวทางในการศึกษา

ผู้วิจัยได้ตั้งสมมติฐานการวิจัยไว้ 6 ข้อ ดังนี้

1. ปัจจัยด้านประชากรศาสตร์มีความสัมพันธ์กับการอิทธิพลต่อการเลือกรับฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี
2. ปัจจัยด้านทางด้านส่วนประสมทางการตลาดมีความสัมพันธ์ต่อการเลือกรับฟังรายการ

วิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี

1. พฤติกรรมของผู้ฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี เพื่อการนำไปใช้ชีวิต ความพึงพอใจ การใช้ประโยชน์จากการเปิดรับฟัง การติดตามเนื้อหาข่าวสารอย่างไร
2. ตัวแปรเกี่ยวกับแรงจูงใจใช้ประโยชน์ของผู้ฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรี มีความสัมพันธ์กับการเปิดรับสื่ออย่างไร

ตัวแปรที่ใช้ในการวิจัย มีตัวแปรต้นหรือตัวแปรอิสระ (independent variables) ตัวแปรอิสระที่ศึกษาแก่ ลักษณะทั่วไปของประชากรคือ รายได้ เพศ อายุ อาชีพ ระดับการศึกษา ตัวแปรตาม (dependent variable) ได้แก่ ระดับความถี่ในการเปิดรับฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรีทัศนคติที่มีต่อการนำเอาไปใช้ ระดับการนำไปปฏิบัติ และพฤติกรรมของผู้รับฟัง

ทดสอบสมมติฐานโดยการนำข้อมูลเกี่ยวกับลักษณะของประชาชนกลุ่มตัวอย่างกับข้อมูลเกี่ยวกับผู้ฟังรายการวิทยุผ่านระบบออนไลน์สถานีวิทยุมหาวิทยาลัยกรุงเทพธนบุรีหาความสัมพันธ์โดยใช้สถิติไค-สแคว์ (Chi-Square) เพื่อบอกว่าตัวแปรทั้งสองมีความสัมพันธ์กันหรือไม่ ใช้สถิติถดถอย (Regression) เพื่อบอกว่าตัวแปรทั้งสองมีความสัมพันธ์กันอย่างไร ทั้งนี้เพื่อหาระดับความสัมพันธ์ของตัวแปรต่างๆ เพื่อนำไปสู่คำตอบของการวิจัย

**สรุปผลการวิจัย**

ผลการศึกษาวิจัยครั้งนี้สรุปได้จากผลการวิจัย สามารถสรุปปัจจัยที่ส่งผลต่อพฤติกรรมการเลือกรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี ผู้ที่เคยรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี Singer จะรู้จัก รายการมาจากทางสื่อออนไลน์ เช่น Facebook, และสื่อออนไลน์ของมหาวิทยาลัยกรุงเทพธนบุรีเป็นส่วนใหญ่ คิดเป็นร้อยละ 38.3 และบุคคลที่มีผลต่อการตัดสินใจในการรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี

มากที่สุด คือ ตัวเอง คิดเป็นร้อยละ 50.5 จากกลุ่มตัวอย่างทั้งหมด โดยส่วนใหญ่จะรับชมรายการด้วยการดูย้อนหลังผ่านอินเตอร์เน็ต คิดเป็นร้อยละ 42.80 และรับชม รายการ 2 ครั้งต่อเดือนมากที่สุด คิดเป็นร้อยละ 36.00 นอกจากนี้กลุ่มตัวอย่างส่วนใหญ่นั้นจะรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี เพื่อติดตามข้อมูลข่าวสารของมหาวิทยาลัย ฟังเพลงและฟังสาระบันเทิงของข่าวสารทั่วไป

นอกจากนี้ปัจจัยที่มีอิทธิพลต่อการเลือกรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี คือ รูปแบบรายการที่ฟังง่าย ปัจจัยระยะเวลาของการออกอากาศของรายการและการมีส่วนร่วมของผู้ชมรายการ ความสะดวกสบายที่ได้ที่สามารถค้นหาเนื้อหารายการได้ง่าย ปัจจัยความใกล้ชิดของรายการ รูปแบบรายการที่ง่าย มีผลต่อการเลือกรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี มากที่สุด ซึ่งประกอบด้วย

1. รูปแบบของรายการมีความหลากหลาย

2. รูปแบบรายการมีความเหมาะสมกับทุกเพศ ทุกวัย

3. ข้อมูลข่าวสารมีความน่าสนใจ

4. ผู้ดำเนินรายการ มีความน่าสนใจ สนุกสนานน่าติดตาม

5.การเลือกสรรเพลงที่ใช้ในรายการ

อย่างไรก็ตามปัจจัยที่ส่งผลต่อพฤติกรรมการเลือกรับชมรายการวิทยุออนไลน์ สถานีวิทยุมหาวิทยาลัยกรุงเทพธนบุรี และเลือกชมรายการผ่านระบบออนไลน์ ยังมาจากช่องทางการประชาสัมพันธ์รายการวิทยุออนไลน์ สถานีวิทยุมหาวิทยาลัยกรุงเทพธนบุรี ที่น่าสนใจ ช่องทางประชาสัมพันธ์ของรายการวิทยุออนไลน์ สถานีวิทยุมหาวิทยาลัยกรุงเทพธนบุรี มีความหลากหลาย 3. มีการใช้ social network เพื่อบอกเล่า แนะนำ ชักชวน ต่อยอด ให้ผู้ชมติดตามข่าวสารข้อมูลรายการวิทยุออนไลน์ สถานีวิทยุมหาวิทยาลัยกรุงเทพธนบุรีได้สะดวก

นอกจากนี้ปัจจัยระยะเวลาออกอากาศของรายการวิทยุออนไลน์ สถานีวิทยุมหาวิทยาลัยกรุงเทพธนบุรี ที่ออกอากาศในช่วงพักเที่ยง ช่วงพักของนักศึกษาละคณาจารย์และการมีส่วนร่วมของผู้ชมรายการที่สามารถติดต่อโฟนอิน (Phone In) เข้าไปในรายการได้ รวมไปถึงการไม่มีระยะเวลาของรายการโฆษณาเข้ามาคั่น ซึ่งถือว่า ระยะเวลาในการออกอากาศมีความเหมาะสม รวมไปถึงวันและเวลาที่ออกอากาศมีความเหมาะสม และผู้ชมได้มีส่วนร่วมกับรายการวิทยุออนไลน์ สถานีวิทยุมหาวิทยาลัยกรุงเทพธนบุรีอย่างแท้จริง ปัจจัยทางด้านความสะดวกสบายที่สามารถฟังรายการวิทยุออนไลน์ สถานีวิทยุมหาวิทยาลัยกรุงเทพธนบุรีได้ในพื้นที่ของมหาวิทยาลัยเพียงเชื่อมต่อระบบไวไฟของมหาวิทยาลัย

**อภิปลายผลการวิจัย**

อย่างไรก็ตาม นอกจากผลการวิจัยตามสมมุติฐานการวิจัย การวิจัยยังพบว่า รายการวิทยุออนไลน์ สถานีวิทยุมหาวิทยาลัยกรุงเทพธนบุรี ยังพบปัญหาในเรื่องของการเปลี่ยนผ่าน ผู้ฟังรายการวิทยุ มีแนวโน้มลดลง ไม่ใช่สื่อกระแสหลัก นักศึกษามีทางเลือกและมีสื่อออนไลน์ เป็นช่องทางหลักของการเสพสื่อของนักศึกษาปัจจุบัน การเปลี่ยนแปลงด้านเทคโนโลยีระบบดิจิทัลส่งผลต่อการเลือกรับฟังรายการวิทยุออนไลน์ของสถานีวิทยุมหาวิทยาลัยกรุงเทพธนบุรี

**ข้อเสนอแนะจากการศึกษาวิจัย**

1. ข้อสรุปในเรื่องของการปรับปรุงรายการวิทยุออนไลน์ สถานีวิทยุมหาวิทยาลัยกรุงเทพ

ธนบุรี ในส่วนของรูปแบบรายการ ควรเป็นรูปแบบที่นำเอาเนื้อหาของมหาวิทยาลัย ข่าวสารภายใจต กิจกรรมต่าง ๆ ความรู้ เนื้อหาที่เป็นความบันเทิง เพลง เป็นต้น

**2.**รูปแบบของการออกอากาศ ควรเพิ่มการ Live สด การเพิ่มภาพการจัดรายการ พูดคุย (Talk Programmed) รูปแบบรายการบันเทิง (Entertainment) รูปแบบการโทรศัพท์พูดคุยกับผู้ฟัง การร่วมสนุกผ่านทางการจัดรายการ (Phone in) รูปแบบที่เน้นการมีส่วนร่วมของนักศึกษา เป็นต้น

**ข้อเสนอแนะในการศึกษาวิจัยต่อไป**

1. ระดับนโยบายรัฐควรส่งเสริมให้มหาวิทยาลัย สถาบันการศึกษา โดยเฉพาะในระดับอุดมศึกษาที่มีสถานีวิทยุเพื่อการศึกษาและชุมชนพัฒนาเป็นสถานีวิทยุออนไลน์ การออกอากาศที่เพิ่มช่องทางที่หลากหลาย เป็นสถานีออนไลน์ที่สามารถใช้เป็นพื้นที่ฝึกงานของนักศึกษาด้านนิเทศศาสตร์ ต้นทุนต่ำ สำหรับฝึกฝนทักษะของนักศึกษาได้อย่างเหมาะสม
2. ในระดับนโยบายรัฐควรมีนโยบายที่ชัดเจนเพื่อส่งเสริมการเปลี่ยนผ่านทางเทคโนโลยีสถานีวิทยุกระจายเสียง วิทยุชุมชนไปสู่สถานีวิทยุออนไลน์อย่างมีประสิทธิภาพและดำรงตนทำงานเพื่อชุมชนอย่างแท้จริง
3. รัฐควรจะจัดให้วิทยุออนไลน์กลายเป็นพื้นที่ของชุมชน เป็นรูปแบบหนึ่งที่ชุมชนสามารถนำมาใช้เป็นเครื่องมือพัฒนาการประชาสัมพันธ์ของชุมชน ต่อยอดไปสู่การศึกษานอกระบบโรงเรียน
4. มหาวิทยาลัยและสถานีวิทยุมหาวิทยาลัยกรุงเทพธนบุรีต้องส่งเสริมให้มีเกิดการร่วมมือในระดับพื้นที่ การสร้างเครือข่ายกับพื้นที่ชุมชน เพื่อสร้างกิจการส่งกระจายเสียงในระบบออนไลน์เพื่อชุมชน ต่อยอดไปสู่ระบบเครือข่ายออนไลน์ (Network) เพื่อชุมชน องค์กรภาคประชาชนต่าง ๆ ในพื้นที่

**บรรณานุกรม**

จุมพล รอดคำดี,**สื่อมวลชนเพื่อการพัฒนา** (กรุงเทพมหานคร:จุฬาลงกรณ์มหาวิทยาลัย,2532)

ปรมะ สตะเวทิน รศ.ดร., **หลักนิเทศศาสตร์** (รุ่งเรืองสาสน์ การพิมพ์), กรุงเทพมหานคร, 2539

ธนวดี บุญลือ รศ.ดร., **หลักและทฤษฎีการสื่อสาร** (มหาวิทยาลัยสุโขทัยธรรมาธิราช, 2530)

ชนิตา กลิ่นลำดวน น.ส., **โครงการเฉพาะบุคคล เรื่อง การบริหารจัดการรายการวิทยุชุมชนของคนโคราช,** คณะวารสารศาสตร์และสื่อสารมวลชน มหาวิทยาลัยธรรมศาสตร์, 2546

สิขเรศ ศิภกานต์ น.ส., **รูปแบบสถานีวิทยุกระจายเสียงภาคประชาชนที่พึงประสงค์สำหรับประเทศไทย,** วิทยานิพนธ์มหาบัณฑิต คณะวารสารศาสตร์และสื่อสารมวลชน มหาวิทยาลัยธรรมศาสตร์, 2544

สมเกียรติ อ่อนวิมล ดร., **วิทยุกระจายเสียงในอุดมคติ.** ในวันวิทยุกระจายเสียงครบรอบ 60 ปี (กรุงเทพมหานคร : กรมประชาสัมพันธ์ 2535)

สมควร กวียะ รศ.ดร., **การสื่อสารมวลชนหรือการสื่อสารสังคม,** โครงการพัฒนาชนบทลุ่มแม่น้ำกลอง, รายงานการสำรวจข้อมูลพื้นฐาน, โรงพิมพ์มหาวิทยาลัยธรรมศาสตร์ 2529.

สากลไพเราะ ผศ., **ความรู้เบื้องต้นทางวิทยุกระจายเสียงและวิทยุโทรทัศน์,** คณะนิเทศศาสตร์ มหาวิทยาลัยกรุงเทพธนบุรี 2553.

สุรินทร์ แปลงประสพโชค นาย, **การทดลองจัดวิทยุกระจายเสียงชุมชนสำหรับชุมชนในชนบท ในเขตชานเมืองจังหวัดจันทบุรี,** วิทยานิพนธ์ บัณฑิตวิทยาลัย, จุฬาลงกรณ์มหาวิทยาลัย 2534.

Ball-Rokeach, S.J, and M.L. Defleur, **“A Dependency, Model of Mass-media Effects”** Communication Research., 1976.

David K. Berlo, **The Process of Communication** (New York : Holt, Rinchart and Winstion, 1960.)

Carl I. Hovland, Irving L. Janis, and Harold Kelly, **Communication and Persuasion** (New Haven : Yale University Press, 1973.

Claude Shannon and Warren Weaver, **The Mathematic Blow up Theory of Communication** (Urbana, Ill : University of Illinois Press, 1949.)

Charles E. Osgood, **A Vocabulary for Talking about Communication** (Urbana, Ill : N.Y. Press. 1979.

Everett M. Rogers with F. Floydshoemaker, **Communication of Innovations.**

Odare M. Newcomb, **An Approach to the Study of Communication Acts,** (Psychological Review, Nov, 1953.)

James H. Campbel and Hall W. Hepler, **Dimensions in Communication.** Publishing Co. 1965.

Wilburschramm and D.F. Roberts, (eds.) **The Process and Effects of Mass Communication** (Revised Edition) Urbana, Illinoise, University of Illioise Press, 1980.)

1. อาจารย์คณะนิเทศศาสตร์ มหาวิทยาลัยกรุงเทพธนบุรี panom855@hotmail.com [↑](#footnote-ref-1)